Ubok

Ubok (også omtalt som ubok.no) er en uavhengig, norsk plattform for ungdom der en kan lese om ungdomsbøker, diskutere og dele leseopplevelser. Ubok har eksistert siden 2011, tidligere under navnet ungdomsbøker.no. Siden ble lagt ned i 2017, men blir relansert i oktober 2023.

Innhold
Ubok.no skal inneholde en bokbase med bøker som er utgitt for ungdom på norsk. På Ubok sine kanaler på Instagram (ubok_no) og TikTok (ubok_no) kan du få lesetips fra ungdommer, nyheter, forfattermøter, konkurranser og mye mer som har med ungdomsbøker å gjøre. 

Uboks bokbase inneholder en oversikt over ungdomsbøker og lister. Bøkene er sortert etter kategorier og merket med hashtagger (emneord).

Redaksjon og drift
Initiativtaker og leder for Ubok er lektor og redaktør Nina Aalstad (født 1981). Nettsida blir laget sommeren 2023 av elever og lærere på Røyken videregående. Ubok drives av en redaksjon bestående av ungdommer fra hele landet. Ubok har fått støtte fra Kulturrådet i 2022 til å starte opp igjen i samarbeid med Røyken videregående skole.

Eksterne lenker
 Ubok.no
 Uboks Facebook-side
 Ubok på TikTok
 Ubok på Instagram

Ungdomslitteratur
Norsk barnelitteratur
Norske nettsteder
Publikasjoner etablert i 2011